text: John Syderbø nýggjur venjari hjá Mjølni
text: #000001
text: Besta mansliðið í Klaksvík er greipuvinnari og fimmfaldur føroyameistari, og tað er eitt kent andlit í felagnum, ið skal royna at leiða liðið víðari.
text: #000002
text: John Syderbø er uppvaksin í Mjølni, har hann hevur vunnið fleiri steyp. Klaksvíkingurin hevur eisini verið venjari áður (Mynd: Norðlýsið)
text: #000003
text: - Vit ætla okkum at byggja á góðu úrslitini frá undanfarnu árunum og verða í toppinum. Vit skulu út í Europa og har vilja vit eisini royna at gera ein góðan figur, Soleiðis sigur John Syderbø í stuttari viðmerking til Norðlýsið, í samband við at hann er settur sum nýggjur venjari hjá mansliðnum hjá Mjølni.Fyrr í ár vann liðið FM fimta árið á rað. Í steypakappingini var Mjølnir eisini sterkast og vann harvið greipuna. Hetta kappingarárið skal Mjølnir royna at endurtaka og samstundis standa seg væl í Evropa - mótstøðan verður úr Niðurlondum.Royndi argentinin Christian Imhoff hevur seinastu árini verið leikandi venjari. Lyklaspælarin og dugnaligi spælarin verður tó ikki at síggja í Klaksvík í vetur.Nýggi venjarin er klaksvíkingurin. Norðlýsið skrivar um hann, at John Syderbø er uppvaksin í Mjølnir, har hann byrjaði at spæla flogbólt sum 12 ára gamal. John kom á besta liðið sum 18 ára gamal. Hann hevur vunnið tvey meistaraheiti fyri Mjølnir og var við til at vinna fyrstu steypafinaluna í Føroyum í ár 2000 við Mjølnir. John hevur harumframt leikt í Danmark við VK74 í Ålborg.
text: #000004
text: John hevur eisini verið venjari hjá Mjølni fyrr. Tað var tá hann var leikandi venjari í 2002. Hann hevur eisini vant Fleyr menninar í tvey ár, skrivar nordlysid.fo.Til dagliga starvast John Syderbø eisini sum Vinnu- og mentanarstjóri í Klaksvíkar kommunu.
text: #000005
text: U21-landsliðið so at siga óbroytt
  13 nýggir venjarar fingið prógv
text: #000007
text: U21-landsliðið so at siga óbroytt
text: #000008
text: 13 nýggir venjarar fingið prógv
text: #000009